Twee sterf na girokopter neerstortDie ongelukstoneel. Foto: Herald Port Elizabeth op Facebook. Twee mense is dood nadat ŉ girokopter Woensdagmiddag naby die Uitenhage-lughawe in die Oos-Kaap neergestort het. Chris Botha, woordvoerder van Netcare 911, het gesê volgens ooggetuies het die girokopter glo in digte bosse neergestort en aan die brand geslaan. Brandbestryders was reeds besig om die vlamme te blus met paramedici se aankoms op die toneel. Volgens Botha is twee mense op die toneel dood verklaar. Die presiese oorsaak van die ongeluk is nog nie bekend nie en word deur die Burgerlugvaartowerheid ondersoek.